Fostul Președinte al României, Traian Băsescu, a fost externat din Spitalul Militar „Dr. Carol Davila” din București.
Traian Băsescu (72 de ani) a stat aproximativ o săptămână în secția de boli infecțioase a Spitalului Militar, după ce a fost diagnosticat cu gripă de tip A și o răceală la plămâni, potrivit Antena3.ro.
Fostul șef de stat se prezentase la unitatea sanitară cu dificultăți de vorbire și o stare de oboseală.
Surse din interiorul spitalului spun că starea lui s-a îmbunătățit, iar medicii au decis că poate fi externat. A avut nevoie de oxigen pe perioada internării și s-ar fi recomandat să folosească un aparat de oxigen și acasă, în momentele în care simte că nu respiră foarte bine.